Košice – mestská časť Krásna

Košice – mestská časť Krásna (iné názvy: Košice-Krásna, Krásna; v minulosti Krásna nad Hornádom a Opátska (Opácka), ) je mestská časť Košíc, súčasť okresu Košice IV.

Prvá písomná zmienka o obci Krásna pochádza z roku 1143. Po druhej svetovej vojne sa stala súčasťou mesta Košice. V Krásnej žije okolo 5 600 obyvateľov a dodnes si sčasti udržiava vidiecky charakter.

Symboly obce 
Mestské zastupiteľstvo v Košiciach uznesením č. 84/2007 na svojom IV. rokovaní dňa 26. a 27. apríla 2007 v súlade so zákonom o obecnom zriadení schválilo Všeobecne záväzné nariadenie mesta Košice č. 90 o erbe a vlajke mestskej časti Košice-Krásna.

Erb 
V modrom štíte vpravo na striebornom kamennom stĺpe strieborné osemspicové koleso, vľavo zlatý lev v rovnakej zbroji, v labách so striebornou tŕňovou bezlistou vetvičkou ukončenou tromi červenými zlatostrednými a striebrokalíšnymi ružami.

Vlajka 
Vlajka má podobu v jednej štvrti od žrde štiepeného listu, ktorého žrďová časť je žlto – modro delená, vejúca časť pozostáva zo šiestich pozdĺžnych pruhov bieleho, modrého, bieleho, modrého, červeného, žltého a červeného. Vlajka má pomer strán 2 : 3 a ukončená je tromi cípmi, t. j. dvomi zástrihmi, siahajúcimi do tretiny jej listu.

Polohopis

Vodné toky 
 Rieka Hornád

Vodné plochy 
 Štrkovisko Krásna

Ulice 
1. mája; Adamova; Baničova; Beniakova; Bezručova; Edisonova; Feketeova pažiť; Goldirova; Golianova; Harčarova; Horná; K majeru; Keldišova; Kertésova; Kladenská; Konopná; Krajná; Križinova; Lackova; Minská; Mozartova; Na pažiti; Opatska; Orná; Pasienková; Piesočná; Pollova; Prašná; Pri Hornáde; Rehoľná; Smutná; Sv. Gorazda, Štrková; Tatarkova; Ukrajinská (prechádza Krásnou ako pokračovanie Slaneckej cesty z časti Nad Jazerom);Urbárska, Vyšný dvor; Zelená; Žiacka.

História

Niektoré historické názvy obce Krásna
 1219 – abbas de Zebloc (po latinsky)
 1255 – Sceplok
 1280 – monast. Zceplak
 1288 – villa Zeplak
 1327 – poss. Zyplok
 1328 – Zeplak
 1335 – poss. Sceplok, Sceplak
 1337 – Zeplak
 1808 – Széplak (po maďarsky)  
 1906 – Siplak
 1918 – Krásna nad Hornádom (po slovensky)

Hospodárstvo a infraštruktúra

Doprava  
Autobusová: linky ,

Referencie

Externé odkazy 
 Oficiálna stránka Krásnej
 Informácie o MČ Krásna na Cassovia.sk
 Územný plán mestskej časti Košice-Krásna

Krásna